**รายงานการประชุม**

**คณะกรรมการบริหารกิจกรรมนักศึกษา ปีการศึกษา 2559 ครั้งที่ 3/2559**

**วันพฤหัสบดีที่ 4 สิงหาคม 2559**

**ณ ห้องประชุมเล็ก อาคารสำนักงานวิทยาเขตตรัง**

**มหาวิทยาลัยเทคโนโลยีราชมงคลศรีวิชัย วิทยาเขตตรัง**

**...............................................................**

**ผู้มาประชุม**

1. ผศ. กฤษฎา พราหมณ์ชูเอม รองอธิการบดีประจำวิทยาเขตตรัง

 2. ผศ. ชุตินุช สุจริต รองคณบดีฝ่ายพัฒนานักศึกษาสังกัด

 3. นายกิตติพงษ์ สนิทปู่ หัวหน้างานบริหารกิจการนักศึกษา

 4. นางจารุวรรณ ชูประสิทธิ์ หัวหน้างานการคลัง

 5. ผศ. มาโนช ขำเจริญ อาจารย์

 6. นายพรอุมา ไกรนรา อาจารย์

 7. นางชนิภักดิ์ ยอดประทุม หัวหน้าหน่วยอนุรักษ์ศิลปวัฒนธรรมและสิ่งแวดล้อม

**ผู้ไม่มาประชุม**

 1. ผศ. ประเสริฐ ทองหนูนุ้ย คณบดีคณะวิทยาศาสตร์และเทคโนโลยีการประมง

 2. นายสุชาติ อินกล่ำ ผู้อำนวยการวิทยาลัยการโรงแรมและการท่องเที่ยว

 3. นางสาวนัยนา กำคันศิลป์ รองผู้อำนวยการฝ่ายพัฒนานักศึกษา

 4. นางศุภภิชญาณ์ ช่วยเกื้อ อาจารย์

 5. นายนิคม อ่อนสี อาจารย์

**ผู้เข้าร่วมประชุม**

1. นายนฤทธิ์ กล่อมพงษ์ อาจารย์
2. นางเพชรรัตน์ ศิริไพศาล หัวหน้าหน่วยพัฒนานักศึกษา
3. นายอารีฟีน กาลปาด อุปนายกองค์การนักศึกษาประจำวิทยาเขตตรัง
4. นายศุภชัย ส่องแสง ประธานฝ่ายสันทนาการ
5. นางสาวดาริก้า จงรักษ์ นักศึกษาสังกัดวิทยาลัยการโรงแรมและการท่องเที่ยว
6. นายณัฐวุฒิ ดำสนิท นักศึกษาสังกัดคณะวิทยาศาสตร์และเทคโนโลยีการประมง

**เริ่มเวลา 10.00 น.**

ผู้ช่วยศาสตราจารย์กฤษฏา พราหมณ์ชูเอม รองอธิการบดีประจำวิทยาเขตตรัง ประธานที่ประชุมกล่าวเปิดประชุมและดำเนินการประชุมตามระเบียบวาระ ดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

 -

**ระเบียบวาระที่ 2 รับรองรายงานการประชุม**

* แก้ไข นามสกุล นายนิคม อ่อนศรี เปลื่ยนเป็น อ่อนสี

**มติที่ประชุม** รับทราบ

**ระเบียบวาระที่ 3 เรื่องสืบเนื่องจากการประชุมครั้งแรก**

 ประธานที่ประชุม แจ้งที่ประชุมว่า การจัดกิจกรรมร้องเพลงมหาวิทยาลัย ปีการศึกษา 2559 จัดที่ห้องประชุมพันตรีเพียร จรรย์สืบศรี สืบเนื่องมาจาก อาคารกีฬาราชมงคลตรัง อากาศร้อนอบอ้าว ไฟดับเป็นบางช่วง จึงได้ลงความเห็นร่วมกันในการประชุมที่ผ่านมา ให้ย้ายมาจัดที่ ห้องประชุมพันตรีเพียร เพราะอากาศเย็นสบายแสงสว่างเพียงพอ และหากมีเสียงก้องก็แนะนำว่าให้เปิดประตู และมีการฉีดพ่นหมอกควันไล่ยุงก่อนดำเนินกิจกรรมก็จะป้องกันเรื่องยุงได้

**ระเบียบวาระที่ 4 เรื่องที่เสนอให้ที่ประชุมทราบ**

 นายกิตติพงษ์ สนิทปู่ สรุปงบประมาณรายรับ - รายจ่ายกิจกรรมนักศึกษา ประจำปีงบประมาณ 2558 องค์การนักศึกษาประจำวิทยาเขตตรัง

|  |  |  |  |  |  |
| --- | --- | --- | --- | --- | --- |
| ว/ด/ป | รายละเอียด | รายรับ | รายจ่าย | คงเหลือ | หมายเหตุ |
| 10/09/58 | รับโอนเงินจากกองคลัง ครั้งที่ 1 | 210,900 | - | 210,900 |  |
| 15/09/58 | โครงการวันพระราชทานนาม ราชมงคล | - | 80,600 | 130,300 |  |
| 30/10/58 | เดินทางไปราชการ | - | 720 | 129,580 |  |
| 30/10/58 | เดินทางไปราชการ งานกีฬาใสใหญ่เกมส์ ครั้งที่ 10 | - | 20,160 | 109,420 |  |
| 31/12/58 | ดอกเบี้ย | 184.05 | - | 109,604.05 |  |
| 13/01/59 | รับโอนเงินจากกองคลัง ครั้งที่ 2 | 144,931 | - | 254,535.05 |  |
| 28/03/59 | โครงการกีฬาประเพณีสถาบันอุดมศึกษา จังหวัดตรัง ครั้งที่ 10 | - | 160,000 | 94,535.05 |  |
| 28/03/59 | เดินทางไปราชการ | - | 480 | 94,055.05 |  |

 **มติที่ประชุม** รับทราบ

**ระเบียบวาระที่ 5 เรื่องที่เสนอให้ที่ประชุมพิจารณา**

นายศุภชัย ส่องแสง : ได้แจ้งวัตถุประสงค์โครงการร้องเพลงมหาวิทยาลัย

1. เพื่อให้นักศึกษาใหม่สามารถร้องเพลงประจำมหาวิทยาลัยได้อย่างถูกต้อง
2. เพื่อสร้างความพร้อมเพรียงและความสามัคคีให้กับนักศึกษาใหม่
3. เพื่อส่งเสริมความสัมพันธ์ตลอดจนมิตรภาพที่ดีต่อกัน

 **รูปแบบกิจกรรม** รุ่นพี่สอนรุ่นน้องร้องเพลง

 **งบประมาณ**

| **รายการ** | **จำนวนเงิน (บาท)** |
| --- | --- |
| **1. ค่าตอบแทน**1. 1.1 ค่าตอบแทน

 - ค่าตอบแทนพยาบาล (1 คน × 12 วัน × 500 บาท) - ค่าตอบแทนคนขับรถ (1 คน × 12 วัน × 200 บาท)1. **2. ค่าใช้สอย**

 -- น้ำดื่ม (550 ขวด × 12 วัน × 4 บาท) - น้ำแข็ง (4 กระสอบ × 12 วัน × 60 บาท)**3. ค่าวัสดุ** - เสื้อ Staff ซ้อมน้องร้องเพลง (80 คน × 50 บาท) - เสื้อองค์การนักศึกษา (15 คน × 100 บาท) - สมุดร้องเพลงมหาวิทยาลัย (550 คน × 15 บาท) - แผ่นเคลือบกระดาษ (3 กล่อง × 550 บาท) - เชือกขาวคล้องคอ (10 ม้วน × 50 บาท) - ไม้ถูพื้น (6 ด้าม × 250 บาท) - กล่องพลาสติก (10 กล่อง × 100 บาท) | 6,000 บาท2,400 บาท 26,400 บาท2,880 บาท  4,000 บาท1,500 บาท 8,250 บาท 1,650 บาท500 บาท1,500 บาท1,000 บาท**56,080 บาท** |

 รวมงบประมาณ ห้าหมื่นหกพันแปดสิบบาทถ้วน

 นายกิตติพงษ์ สนิทปู่ ชี้แจงเนื่องจากงบประมาณขององค์การนักศึกษาชุดใหม่ยังไม่ได้รับจัดสรร ดังนั้นจึงต้องใช้งบสะสม ปีงบประมาณ 2558 เพื่อดำเนินการกิจกรรมครั้งนี้ แต่ต้องได้รับความเห็นชอบจากคณะกรรมการบริหารกิจกรรมนักศึกษา ประจำวิทยาเขตตรัง

 นายพรอุมา ไกรนรา สอบถามเรื่องราคาเสื้อยืดของ สตาฟสอนน้องร้องเพลงมหาวิทยาลัย 50บาท และ ราคาเสื้อยืดขององค์การนักศึกษา ราคา 100 บาท ทำไมราคาจึงไม่เท่ากัน

 นางเพชรรัตน์ ศิริไพศาล ชี้แจงว่า เสื้อยืดของสตาฟสอนน้องร้องเพลงมหาวิทยาลัย นักศึกษาได้สั่งทำในราคาตัวละ 140 บาท ซึ่งนักศึกษาได้ปรึกษาร่วมกันว่าจะใช้งบสนับสนุนเพียงตัวละ 50 บาท และ จะออกเอง 90 บาท สำหรับเสื้อยืดองค์การนักศึกษานั้น นักศึกษาได้จัดทำตัวละ 190 บาท ของบสนับสนุน 100 บาท และจะออกเงินเอง 90 บาท เช่นกัน

 นายพรอุมา ไกรนรา แนะนำว่าเพื่อเป็นกำลังใจแก่นักศึกษาที่มีจิตอาสามาช่วยกิจกรรม ดังนั้นในส่วนของการจัดทำเสื้อ ไม่สมควรต้องให้นักศึกษาออกค่าใช้จ่ายเอง ควรสนับสนุนให้นักศึกษาทั้งหมด

 นางจารุวรรณ ชูประสิทธ์ แจ้งว่า ค่าน้ำดื่ม และ น้ำแข็งนั้น นักศึกษาไปจัดซื้อมา ดังนั้นจึงต้องเป็นงบประมาณที่ต้องอยู่ในหมวด ค่าวัสดุ จำเป็นต้องมีหมายเหตุ ในตอนท้ายงบประมาณด้วยว่า ขอถัวเฉลี่ยจ่ายทุกหมวดทุกรายการ เบิกจ่ายไม่เกินวงเงินที่ได้รับจัดสรร 64,630 บาท (หกหมื่นสี่พันหกร้อยสามสิบบาทถ้วน)

 ประธาน แนะนำให้ปรับโครงการและนำเสนอใหม่โดยไม่ต้องเข้าที่ประชุม

 **มติที่ประชุม** เห็นด้วย โดยจัดสรรงบค่าเสื้อใหม่ ดังนี้

 เสื้อ Staff ซ้อมน้องร้องเพลง (80 คน × 140 บาท)= 11,200 บาท

 เสื้อองค์การนักศึกษา (15 คน × 190 บาท) = 2,850 บาท

 -ค่าน้ำดื่ม ค่าน้ำแข็ง จัดเป็นงบประมาณในหมวดค่าวัสดุ

**ระเบียบวาระที่ 6 เรื่องอื่นๆ**

 ประธาน มหาวิทยาลัยได้รับการจัดสรรงบประชาสัมพันธ์ออนไลน์ 1 ล้านบาท อาจจะมีการจัดเสียงตามสายในช่วงตอนเย็นด้วย

 ผศ.ชุตินุช สุจริต มหาวิทยาลัยควรประสานกับสนามบินเพื่อขอพื้นที่ในการจัดบูธประชาสัมพันธ์อาจจัดให้มีซุ้มถ่ายภาพเป็นการแนะนำแหล่งท่องเที่ยวในวิทยาเขตเราด้วย รวมทั้งข้อมูลการศึกษาต่อ และที่สำคัญช่วงนี้เราควรส่งเสริมให้มีการจัดหารายได้ โดยอาจจะเป็นการออกร้านของแต่ละชมรมในกิจกรรมต่างๆเท่าที่เห็นสมควรว่าจะทำได้ และอีกเรื่องหนึ่งที่จะฝากไว้ก็คือ การจัดกิจกรรมเสร็จทุกครั้ง ต้องมีการมานั่งสรุปโครงการในที่ประชุม เพื่อมีข้อเสนอแนะร่วมกัน

 นายอารีฟีน กาลปาด แจ้งที่ประชุมว่า งบประมาณที่จะจัดกิจกรรมเสม็ดขาวสัมพันธ์ ในวันที่ 27 สิงหาคม 2559 นั้น องค์การนักศึกษาประจำวิทยาเขตตรังไม่มีงบในส่วนนี้

 ประธานที่ประชุม ชี้แจงว่า เป็นกิจกรรมที่สโมสรนักศึกษาแต่ละสังกัดจัดสรรงบประมาณมาสนับสนุนและรุ่นพี่แต่ละชั้นปีต้องการให้กิจกรรมมีรูปแบบสนุกมากน้อยเพียงใดก็จะช่วยกันสมทบเงินของแต่ละคน สำหรับองค์การนักศึกษาประจำวิทยาเขตตรัง นั้น จะต้องเขียนโครงการเพื่อจัดกิจกรรมในภาพรวม ดังต่อไปนี้

 นายณัฐวุฒิ ดำสนิท แจ้งที่ประชุมว่า สตาฟสอนน้องร้องเพลงมหาวิทยาลัย จะมีการไหว้บวงสรวงขอพรสิ่งศักดิ์สิทธิ์เพื่อสร้างขวัญกำลังใจในการดำเนินกิจกรรมให้ราบรื่น ซึ่งจะมีค่าใช้จ่ายเกิดขึ้น จึงมีความประสงค์ขอได้รับการสนับสนุนงบประมาณนี้

 ประธานที่ประชุม แนะนำให้เรี่ยไรเงินผู้มีจิตศรัทธาร่วมทำบุญเริ่มจากที่ประชุมแห่งนี้เป็นลำดับแรก

 **มติที่ประชุม** เห็นด้วย

เลิกประชุมเวลา 11.50 น.

 (นางเพชรรัตน์ ศิริไพศาล)

 ผู้จดรายงานการประชุม